CELEX: 32015R0374
Language: fi
Date: 2015-03-06 00:00:00
Title: Neuvoston asetus (EU) 2015/374, annettu 6 päivänä maaliskuuta 2015 , Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta

7.3.2015   
            
            
               FI
            
            
               Euroopan unionin virallinen lehti
            
            
               L 64/8
            
         NEUVOSTON ASETUS (EU) 2015/374,
   annettu 6 päivänä maaliskuuta 2015,
   Libyan tilanteen johdosta määrättävistä rajoittavista toimenpiteistä annetun asetuksen (EU) N:o 204/2011 muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 215 artiklan,
   ottaa huomioon Libyan tilanteen johdosta määrättävistä rajoittavista toimenpiteistä 28 päivänä helmikuuta 2011 annetun neuvoston päätöksen 2011/137/YUTP (1),
   ottaa huomioon unionin ulkoasioiden ja turvallisuuspolitiikan korkean edustajan ja Euroopan komission yhteisen ehdotuksen,
   sekä katsoo seuraavaa:
   
               (1)
            
            
               Neuvoston asetuksella (EU) N:o 204/2011 (2) pannaan täytäntöön tietyt päätöksessä 2011/137/YUTP säädetyt toimenpiteet.
            
         
               (2)
            
            
               Yhdistyneiden kansakuntien (YK) turvallisuusneuvosto hyväksyi 27 päivänä elokuuta 2014 päätöslauselman 2174 (2014), jolla laajennetaan päätöslauselman 1970 (2011) 22 kohdassa ja päätöslauselman 1973 (2011) 23 kohdassa vahvistettujen varojen jäädyttämistä koskevien toimenpiteiden soveltamisalaa.
            
         
               (3)
            
            
               Neuvosto antoi 20 päivänä lokakuuta 2014 päätöksen 2014/727/YUTP (3) YK:n turvallisuusneuvoston päätöslauselman 2174 (2014) mukaisesti, jotta henkilöitä ja yhteisöjä voidaan lisätä päätöksen 2011/137/YUTP liitteeseen III pakotekomitean luettelon mukaisesti. Päätöksellään (YUTP) 2015/382 (4) neuvosto päätti laajentaa lisäperusteiden soveltamisalan sellaisiin pakotekomitean luettelosta puuttuviin henkilöihin ja yhteisöihin, jotka täyttävät samat lisäperusteet.
            
         
               (4)
            
            
               Tämä muutos kuuluu perussopimuksen soveltamisalaan, ja sen täytäntöön panemiseksi tarvitaan unionin tason sääntelyä erityisesti sen varmistamiseksi, että talouden toimijat soveltavat sitä yhdenmukaisesti kaikissa jäsenvaltioissa.
            
         
               (5)
            
            
               Asetus (EU) N:o 204/2011 olisi tämän vuoksi muutettava vastaavasti,
            
         ON HYVÄKSYNYT TÄMÄN ASETUKSEN:
   1 artikla
   Korvataan asetuksen (EU) N:o 204/2011 6 artiklan 2 kohta seuraavasti:
   
      ”2.   Liitteessä III luetellaan ne luonnolliset ja oikeushenkilöt, yhteisöt ja elimet, jotka eivät kuulu liitteeseen II ja
      
                  a)
               
               
                  jotka ovat osallistuneet tai myötävaikuttaneet Libyassa oleviin henkilöihin kohdistuneiden ihmisoikeusloukkausten määräämiseen, valvontaan tai muunlaiseen ohjaamiseen, mukaan lukien osallistumalla tai myötävaikuttamalla siviiliväestöön ja -kohteisiin suuntautuneiden hyökkäysten, ilmapommitukset mukaan lukien, suunnitteluun, määräämiseen, johtamiseen tai suorittamiseen rikkoen kansainvälistä oikeutta;
               
            
                  b)
               
               
                  jotka ovat rikkoneet YK:n turvallisuusneuvoston päätöslauselman 1970 (2011) tai YK:n turvallisuusneuvoston päätöslauselman 1973 (2011) määräyksiä tai tämän asetuksen säännöksiä tai avustaneet niiden rikkomisessa;
               
            
                  c)
               
               
                  jotka osallistuvat toimiin tai tukevat toimia, jotka uhkaavat Libyan rauhaa, vakautta tai turvallisuutta tai estävät tai heikentävät Libyan poliittisen muutoksen menestyksekästä toteutusta, muun muassa seuraavalla toiminnalla:
                  
                              i)
                           
                           
                              sovellettavan kansainvälisen ihmisoikeuslainsäädännön tai kansainvälisen humanitaarisen oikeuden vastaisten toimien tai ihmisoikeusloukkausten suunnittelu, johtaminen tai toteuttaminen Libyassa;
                           
                        
                              ii)
                           
                           
                              hyökkäysten suunnittelu, johtaminen tai toteuttaminen mitä tahansa Libyassa sijaitsevaa lentoasemaa, maaliikenneasemaa tai merisatamaa vastaan tai Libyan valtion instituutiota tai laitosta vastaan tai Libyassa sijaitsevaa ulkomaista edustustoa vastaan;
                           
                        
                              iii)
                           
                           
                              aseellisten ryhmittymien tai rikollisverkostojen tukeminen raaka-öljyn tai minkä tahansa muiden Libyan luonnonvarojen laittomalla hyväksikäytöllä; tai
                           
                        
            
                  d)
               
               
                  toimiminen liitteessä II tai III lueteltujen luonnollisten henkilöiden, oikeushenkilöiden, yhteisöjen tai elinten taikka niiden omistamien tai määräysvallassa olevien luonnollisten henkilöiden, oikeushenkilöiden, yhteisöjen tai elinten hyväksi, puolesta tai johdolla.”
               
            
   2 artikla
   Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 6 päivänä maaliskuuta 2015.
      
         
            Neuvoston puolesta
         
         
            Puheenjohtaja
         
         K. GERHARDS
      
   
   
      (1)  EUVL L 58, 3.3.2011, s. 53.
   
      (2)  Neuvoston asetus (EU) N:o 204/2011, annettu 2 päivänä maaliskuuta 2011, Libyan tilanteen johdosta määrättävistä rajoittavista toimenpiteistä (EUVL L 58, 3.3.2011, s. 1).
   
      (3)  Neuvoston päätös 2014/727/YUTP, annettu 20 päivänä lokakuuta 2014, Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta (EUVL L 301, 21.10.2014, s. 30).
   
      (4)  Neuvoston päätös (YUTP) 2015/382, annettu 6 päivänä maaliskuuta 2015, Libyan tilanteen johdosta määrättävistä rajoittavista toimenpiteistä annetun päätöksen 2011/137/YUTP muuttamisesta (katso tämän virallisen lehden sivu 38).